
Poslovni broj P-724/2024-12

Z A P I S N I K
od 13. veljače 2026. 
o održanom pripremnom ročištu kod Općinskog suda u Puli-Pola

 
Prisutni od suda:				 Pravna stvar:
Milena Blagonić                                       Tužitelj:  Building Invest d. o. o. 
    (sudac)			                     		 	
		          
Maja Petković	Tuženik: Karin Peruško
 (zapisničar)				
  
                			                      Radi:   obvezno – poništenje / pobojnost
					       

Predsjednik vijeća - sudac otvara pripremno ročište u 9,00 sati i objavljuje predmet raspravljanja.
Rasprava je javna.
Utvrđuje se da su pristupili:
Za tužitelja: zamjenica punomoćnika Lidija Jukić, odvjetnica u Puli , prema zamjeničkoj punomoći koju predaje u spis
Za tuženika: punomoćnik Tomi Miladinović, odvjetnik u Puli

Otvara se prethodni postupak.

Zamjenica punomoćnika tužitelja izlaže tužbu usmeno kao što je u spisu pismeno, ostaje kod tužbe i tužbenog zahtjeva, svih iznesenih navoda i predloženih dokaza.  

Punomoćnik tuženika izlaže odgovor na tužbu usmeno kao što je u spisu pismeno, ostaje kod iznesenih navoda i predloženih dokaza. Predlaže da se pribave spisi na kojima su dokazi, ustrajemo na prijedlogu za spajanjem sa predmetnom posl.br. P-736/24, dok odustaje od prijedloga da se ovaj postupak prekine do pravomoćnog okončanja postupka P-736/24.

Zamjenica pun. tuženika poziva tuženika da dostavi 
 Na upit suda, a s obzirom na predloženo vještačenje autentičnosti dokumenta i potpisa člana uprave tužitelja na dokumentima račun br.17-1-1 od 29.08.2024. i knjižno odobrenje br. 18-1-1 od 14.10.2024. , te na predugovoru o kupoprodaji od 16.10.2023. i ugovoru o prijenosu potraživanja (cesiji) od 3.04.2024., punomoćnica tužitelja navodi da tužitelj ne posjeduje izvornike tih dokumenata pa predlaže da se tuženik pozove na dostavu izvornika tih dokumenata s time da pun. tuženika navodi da ni tuženik ne posjeduje izvornik tih dokumenata, te da je i ono što je dostavljamo putem e- komunikacije preslika dokumenata. 

Utvrđuje se da je sudac u smislu odredbe čl.288a Zakona o parničnom postupku upozorio stranke na njihovu dužnost da iznesu činjenice i predlože dokaze na kojima temelje svoje zahtjeve ili kojima pobijaju navode ili dokaze protivnika najkasnije do zaključenja prethodnog postupka.

Zamjenica pun. tužitelja predlaže da se na okolnost da tužitelj ne posjeduje predmetnu dokumentaciju u vezi sa kojom je predloženo vještačenje autentičnosti , kao i svu ostalu knjigovodstvenu  dokumentaciju sasluša stečajna upraviteljica tužitelja.

A pun. tuženika da se od firme SAVVY SKILLS d.o.o. zatraži da dostave svu knjigovodstvenu dokumentaciju koju posjeduju za tužitelja za razdoblje od  1.01.2023 do 31.12.2024.

Pun . tuženika se protivi saslušanju stečajnu upraviteljice.

Sudac donosi 
r j e š e n j e

I. Odbija se prijedlog tuženika za spajanjem ovog predmeta sa predmetom P-736/24, jer je u predmetu P-736/24 donesena odluka o prekidu postupka do pravomoćnog okončanja ovog postupaka, te je i prema mišljenju suda ova pravna stvar prethodno pitanje ta pravomoćno okončanje tog postupka.

I. Vrši se uvid u dokumentaciju u spisu.

II. Zaključuje se prethodni postupak.

III. Na glavnoj raspravi provesti će se dokaz uvidom u dokumentaciju u spisu, saslušanjem svjedoka Kristine Klunić Bolković, Luciane Lozančić i tuženice na sve okolnosti iz tužbe i odgovara na tužbu.  Saslušanjem svjedoka Erik Anžlovar i Katija Veg na okolnost da tuženica nije primila obavijest o opozivu punomoć i vezano za događaj 30.09.2024. kao i sklapanja predugovora o kupoprodaji nekretnina, svjedoci Roberta Glavina, Vanja Angermiler i Gaja Sirotić, na okolnosti da je opoziv punomoći priopćen punomoćnici i na okolnost da tužitelj nije izradio račun br 17-1-1 od 29.08.2024. i knjižno odobrenje, svjedoci Gloria Vale i Vanje Angermiler, na okolnost da tužitelju nije predana sva računovodstvena dokumentacija, svjedok Zaia Ivan na okolnost da je tužitelj imao otvoren račun, provesti će se vještačenje autentičnosti dokumenta i potpisa Kristine Bolković Klunić na dokumentima "račun" br.17-1-1 od 29.08.2024. i knjižno odobrenje br.18-1-1 od 14.10.2024., pred ugovoru o kupoprodaji od  16.10.2023. i ugovoru o prijenosu potraživanja (cesiji) od 3.04.2024. putem CFIIV Ivan Vučetić, pribavu podatka od porezne uprave podatak koje bio ovlaštenik za vođenje poslovnih knjiga u društvu tužitelja od razdoblju od 1.01.2024. do 31.12.2024., provest će se financijsko vještačenje cjelokupne poslovne dokumentacije društva tužitelja radi utvrđenja postojanja kripto računa  tužitelja, izvršenih uplata i isplata sa tog računa u razdoblju od 1.01.2023. do 31.12.2024. s time da je tužitelj obvezan na zahtjev vještaka dostaviti svu potrebnu posebnu dokumentaciju, a financijski vještak je ovlašten potrebnu dokumentaciju zatražiti i od porezne uprave, priložit će se radi uvida predmeti ovoga suda P-736/24, P-762/24, Ovr-1063/24 i Ovr-1064/24, zatražiti će se od Trgovačko društva SAVVY SKILLS d.o.o. zatraži da dostave svu knjigovodstvena dokumentaciju koju posjeduju za tužitelja za razdoblje od  1.01.2023 do 31.12.2024. , po potrebi će se saslušati stečajna upraviteljica na okolnost da tužitelj ne posjeduje isprave i knjigovodstvenu dokumentaciju vezan za predmet ovog spora.


Nalaže se tuženiku da u spis dostavi izvornike dokumenata u roku od 15 dana "račun" br.17-1-1 od 29.08.2024. i knjižno odobrenje br.18-1-1 od 14.10.2024., pred ugovoru o kupoprodaji od  16.10.2023. i ugovoru o prijenosu potraživanja (cesiji) od 3.04.2024.

Glavna rasprava na kojoj će se provesti dokaz saslušanjem svjedoka Erika Anžlovara i Katije Veg u 9:00 sati, Roberte Glavina, Vanje Angermiler u 9:30 sati, Gaie Sirotić, Pula, Paganorska 54 i  Glorie Vale u 10:00 sati i Ivana Zaie ( uz sudskog tumača za talijanski jezik) u 11:30 sati zakazuje se za:

17. rujna 2026. u 9:00 sati, soba broj 8A,

	Što prisutni primaju na znanje te se neće posebno pozivati, dok će se svjedoci pozvati pisanim putem.

	Obvezuje se tuženik da navedenom ročištu osigura prisustvo stalnog sudskog tumača za talijanski jezik.
	
Primjerak zapisnika uručuje se punomoćnicima stranaka.


	Dovršeno u 9,43 sati.

					     S u d a c: 			         
Stranke:
		






     Zapisničar:








